Cento Center

Sablon:Más-leírás
A **Westend** (korábbi nevén, melyet 2019-ig használt: **WestEnd City Center**) az osztrák Shopping City Süd után, a régió második legnagyobb területű bevásárlóközpontja, a VI. kerületben, a Nyugati pályaudvar mellett található. 1999. november 12-én adták át, tulajdonosa a Demján Sándor alapította Gránit Pólus Management Részvénytársaság. A bevásárlóközpont magába foglal egy irodakomplexumot és egy szállodát is.

Az épület több szakmai díjat is elnyert, megnyerte többek között a 2001. évi Prix d'Excellence Nemzetközi Ingatlanfejlesztési Nívódíj-pályázat első díját is kereskedelmi épület kategóriában.

## Története

A bevásárlóközpont a Nyugati pályaudvar szomszédságában egy vasúti-ipari rekonstrukciós területen épült. A nevét a Nyugati téri 3. szám alatti kétes hírű szállodáról kapta, amelyet a pesti népnyelv a pályaudvarról „Westend”-nek nevezett. (Lebontása óta a helyén buszvégállomás és parkoló üzemel.) A Váci út keleti oldalán állt felhagyott vasúti áruforgalmi raktárak helyén 1998-ban kezdődött meg az építkezés a Finta és Társai Építész Stúdió Kft. tervei alapján. Mind a tervezés, mind az építkezés feszített ütemterv szerint haladt. 1997 októberében még csak az elvi engedélyezési tervnél tartott, 1998 májusára elkészült a tervezés, így indulhatott el augusztusban a nagyszabású építkezés. 1999. februárra szerkezetkész volt az épület, a kereskedelmi területet még karácsony előtt, novemberben sikerült átadnia a kivitelezőnek. Az irodaház 2000 áprilisában, a szálloda júliusban nyitotta meg a kapuit.

A tervezésen és a kivitelezésen volt, hogy egy időben több mint 100 építész dolgozott, a Finta Stúdió egyedül nem is volt képes lebonyolítani ezt a munkát, külső cégeket is bevont a tervezésbe.

## Bemutatása

 Fájl:Westend Bevásárlóközpont.jpg
Ez az ország legnagyobb kereskedelmi, irodaház- és szállodaközpontja, több mint 200 000 négyzetméteres területet foglal el.

Az "A" kategóriás irodahelyiségeket kínáló irodaterület nettó 16 216 négyzetméteres, amit három toronyban alakítottak ki, a kereskedelmi szintek fölött.

A Westend rekordidő alatt, 370 nap alatt épült fel. Kétharmadát kereskedelmi tevékenység és szórakozási lehetőségek fedik le, egyharmadában irodaház működik, ezen felül része volt egy ötcsillagos, 230 szobás Hilton-hotel is (2021-től Crowne Plaza Budapest, InterContinental).

Kuriózumnak számít a szomszédos pályaudvar sínpárjai fölé épült tetőkert, ahol ezernyi virág, bokor és fa biztosítja a kikapcsolódást. A pihenőpark számos programnak és rendezvénynek helyszíne. A téli hónapokban korcsolyapálya működik itt, nyáron pedig egy játszótér várja a gyermekeket.

## Az épület díjai

* FIABCI Prix d'Excellence Nagydíj (2001)
* ICSC Maxi Díj (2001)
* ICSC Fejlesztési Dicséret (2000),
* ICSC Maxi Díj Kiemelkedő Marketing Teljesítményért (1999)
* Az Európai Tetőkertek Szövetsége – 2000 Díja

## Üzletek

* 400 üzletéből közel 200 divatáruüzlet
* 50 étterem és kávézó
* Crowne Plaza Budapest szálloda, IHG (Intercontinental Szállodacsoport)

## Látnivalók

 Fájl:Westend tetőkert.jpg
* 14 termes CinemaCity Westend 4DX multiplex mozi
* 20 méteres vízesés a Nyugati téri bejáratnál
* látványszökőkutak
* háromhektáros, fákkal, virágokkal, szobrokkal teli tetőkert

## Források

* www.westend.hu – Hivatalos honlap (2008-ban)
* Westend City Center. építészfórum.hu (2001-05-29). Retrieved on augusztus 4, 2010.Sablon:Halott link

## További információk

* A TriGránit Fejlesztési Részvénytársaság honlapja Sablon:Wayback
* A bevásárlóközpont honlapja
* Pláza.lap.hu – Linkgyűjtemény

Sablon:Budapest bevásárlóközpontjai

* **Budapest-portál** Sablon:Portál/leírások

1. ↑ 1,0 1,1 1,2 Westend City Center. építészfórum.hu (2001-05-29). Retrieved on augusztus 4, 2010.Sablon:Halott link
2. ↑ *Kolozsi Ádám - Bűnös ház, bárcák, életek: 40 éve robbantották fel a Westendet* (index.hu, 2018.02.22.)
3. ↑ A későbbi buszmegálló területe a Nyugati téren - Lajta Károly, Sigray Tibor (UVATERV, 1978) - (Lechner Tudásközpont)
4. ↑ Irodaház Információs Portál. Archived from the original on augusztus 7, 2010. Retrieved on augusztus 4, 2010.
5. ↑ IHG debuts Crowne Plaza brand in Hungary’s capital city (InterContinental Hotels, 2020. november 17.)